Kainuun sosiaali- ja terveydenhuollon kuntayhtymä
2496986-0
Sotkamontie 13, H-talo
Kajaani
87300
Merja Kemppainen
+358 406884160
merja.j.kemppainen@kainuu.fi
http://sote.kainuu.fi
https://tarjouspalvelu.fi/kainuu?id=359062&tpk=641a7816-873e-4195-8a2b-2bfe6c121134
https://tarjouspalvelu.fi/kainuu?id=359062&tpk=641a7816-873e-4195-8a2b-2bfe6c121134
Sosiaali- ja terveystoimiala
Lääkinnällisen kuntoutuksen palvelujen dynaaminen hankintajärjestelmä (DPS)
Kainuun sosiaali- ja terveydenhuollon kuntayhtymä pyytää osallistumisilmoituksia lääkinnällisen kuntoutuksen palveluja koskevaan dynaamiseen hankintajärjestelmään (DPS). Sopimuskausi alkaa 1.1.2023.
Hankintajärjestelmässä hankinnan kohteena ovat lääkinnällisen kuntoutuksen ja perusterveydenhuollon tarvitsemat palvelut Kainuun hyvinvointialueen asiakkaille.
Hankintayksikkö toteuttaa jatkossa terapiapalveluiden kilpailutuksia hankintajärjestelelmässä tarpeen mukaan.
Hankinnan sisältö ja ehdot kuvattu tarkemmin osallistumispyynnössä ja sen liitteissä.
1520000.00
Fysioterapiapalvelut
1
Hankinnan kohteena on fysioterapiapalvelut 1.1.2023 alkaen.
Fysioterapiapalvelujen toteuttajana on laillistettu fysioterapeutti, jolla on Valviran myöntämä oikeus harjoittaa ammattia laillistettuna ammattihenkilönä.
Fysioterapiapalvelu kestoltaan 45 tai 60 minuuttia, jonka tulee sisältää terapia sekä asiakkaan / omaisten ohjaus ja mahdolliset kirjalliset ohjeet omatoimiharjoitteluun.
Fysioterapeutti arvioi asiakkaan liikkumista ja toimintakykyä yleisesti hyväksytyillä menetelmillä ja laatii fysioterapiasuunnitelman, jonka suunnittelemiseen ja tavoitteiden asettamiseen asiakas ja tarvittaessa omainen osallistuvat. Fysioterapiamenetelmien valintaan vaikuttavat lähettävän tahon asettamat tavoitteet ja asiakkaan tarpeet.
Lasten fysioterapiapalveluiden toteuttajana tulee olla laillistettu fysioterapeutti jolla on NDT- Bobath koulutus. Lisäksi on oltava työkokemusta lasten fysioterapiasta vähintään 2 vuotta.  Neurologisten fysioterapiapalveluiden toteuttajana tulee olla laillistettu fysioterapeutti, joka on hankkinut lisäkoulutusta neurologisten asiakkaiden kuntouttamiseen, mm Bobath koulutus, lisäksi on oltava työkokemusta neurologisten asiakkaiden fysioterapiasta vähintään 2 vuotta. Voice massage terapian toteuttajan tulee olla laillistettu fysioterapeutti joka on hankkinut ko terapiaan liittyvän täydennyskoulutuksen. OMT-terapian toteuttajan tulee olla laillistettu fysioterapeutti joka on hankkinut OMT lisäkoulutuksen.
Lasten yksilöllinen fysioterapia on arviointiin, tutkimiseen ja suunnitteluun perustuvaa harjaannuttamista yleisesti hyväksyttyihin lähestymistapoihin perustuen. Käytettävien menetelmien valintaan vaikuttavat lähettävän tahon asettamat tavoitteet, fysioterapeutin hankkima lisäkoulutus sekä lapsen henkilökohtaiset tarpeet ja perheen voimavarat. Fysioterapeutti työskentelee yhteistyössä perheen, lasta tutkivan, hoitavan ja lähettävän tahon, päiväkodin ja/tai koulun sekä muiden kuntoutukseen osallistuvien kanssa.
Hengityshalvausyksikössä toteutetaan fysioterapiaa, jossa huomioidaan asiakkaan yksilölliset tarpeet ja kodinomaiset olosuhteet. Asiakkailla on käytössä hengitysapulaite/-laitteita ja asiakkaiden hoito toteutetaan kotona, johon osallistuu ympärivuorokautinen hoitorinki. Hoitoringissä toimii pääsääntöisesti lähihoitajia ja omaiset ovat tiiviisti mukana asiakkaan hoidossa. Fysioterapian hoidon toteutuksessa korostuu passiivinen liikehoito, mutta myös aktiivisen ja lihaskuntoa ylläpitävän liikehallinnan huomiointi. Tärkeänä hoidon kokonaisuutena on mahdollisten kipujen hoito lääkkeettömin menetelmin, esimerkiksi erilaisin hieronnoin sekä akupunktiohoidon avulla. Fysioterapeutti toimii myös tukihenkilönä ja kouluttajana hoitajille liittyen esimerkiksi asentohoitojen ja niiden toteutuksiin liittyviin asioihin. Tavoitteena on hyvän elämän laadun säilyttäminen, kehon joustavuuden ja nykyisen lihaskunnon ylläpitäminen sekä kipujen hallinta. Fysioterapeutti nähdään osana moniammatillista hoitotiimiä ja hänen osaaminen sekä läsnäolo koetaan merkitykselliseksi.
Toteutetusta terapiasta ja sen vaikuttavuudesta tulee tehdä kirjallinen palaute maksusitoumuksen hyväksyneelle lääkärille sopimuksen mukaisesti.
2023-01-01
2026-12-31
Lymfaterapiapalvelut
2
Hankinnan kohteena on lymfaterapiapalvelut 1.1.2023 alkaen.
Lymfaterapiapalvelujen toteuttajana on  terveydenhuoltoalan koulutuksen saanut, laillistettu fysioterapeutti tai sairaanhoitaja, jolla on Valviran myöntämä oikeus harjoittaa ammattia laillistettuna ammattihenkilönä. Lisäksi hän on lisäkoulutuksena hankkinut lymfaterapeutin pätevyyden, joko Suomen Lymfahoito ry:n tai Suomen Vodder-lymfaterapeutit ry:n järjestämä koulutus.
Lymfaterapia, kestoltaan 60 minuuttia, sisältäen lymfaterapian sekä asiakkaan omahoidon ohjauksen, alkuvaiheen sidonnan sekä mahdollisen kompressiotuotteen (hihan / hanskan / sukan) mittauksen ja tilauksen. Kompressiotuotteen hankinnasta on erillinen maksusitoumus.
Lymfaödeema syntyy tilanteessa, jossa imusuonisto ei syystä tai toisesta pysty täyttämään tehtäväänsä eli poistamaan kudoksesta sinne filtroitunut nestekuorma. Näin käy esimerkiksi syövän hoidon seurauksena. Lymfaödeema on useimmissa tapauksissa krooninen ja etenevä sairaus. Hoidon varhainen aloittaminen voi monessa tapauksessa pysäyttää tai ainakin hidastaa turvotuksen etenemisen. Lymfaödeeman syntyminen heikentää immuunipuolustusjärjestelmää, jolloin riski sairastua ihon ja ihonalaiskudoksen infektioihin kasvaa. Lymfaödeemassa kudosaineenvaihdunnan heikkeneminen voi johtaa sidekudoksen ja/tai rasvakudoksen lisääntymiseen. Tehokas turvotuksen hoito lymfaterapialla estää useimmissa tapauksissa näiden kudosmuutosten syntymisen. Terapia vaikuttaa myös moniin jo syntyneisiin muutoksiin. Lääkinnällisten kompressiotuotteiden päivittäinen käyttö on tärkein ja tehokkain keino ylläpitää saavutettu hoitotulos ja näin estää turvotuksen paheneminen. Mitat ottaa ja tuotteen valitsee aina koulutuksen saanut henkilö, yleensä lymfaterapeutti.
Toteutetusta lymfaterapiasta ja sen vaikuttavuudesta tulee tehdä kirjallinen palaute maksusitoumuksen hyväksyneelle lääkärille.
2023-01-01
2026-12-31
Toimintaterapiapalvelut
3
Hankinnan kohteena on toimintaterapiapalvelut 1.1.2023 alkaen.
Toimintaterapeutti on laillistettu terveydenhuollon ammattihenkilö, jolla on Valviran myöntämä oikeus harjoittaa ammattia laillistettuna ammattihenkilönä.
Toimintaterapia on lääkinnällistä kuntoutusta, joka perustuu toimintaterapeutin ja asiakkaan väliseen yhteistyöhön ja toiminnan terapeuttiseen käyttöön.
Toimintaterapian tarkoituksena on tehdä mahdolliseksi, että asiakas selviytyy hänelle merkityksellisistä ja tärkeistä päivittäisen elämän toiminnoista huolimatta toimintakykyyn vaikuttavista rajoituksista tai ympäristön esteistä. Toimintaterapialla tuodaan apua asiakkaan päivittäiseen elämään siten, että asiakas löytää keinoja selviytyä ja hallita toimintoja, jotka liittyvät itsestä huolehtimiseen, asioimiseen ja kotielämään, koulunkäyntiin ja opiskeluun, työkykyyn ja työssä selviytymiseen, yhteiskunnalliseen osallistumiseen, vapaa-ajan viettämiseen, leikkimiseen ja lepoon.
Tilaaja voi hankkia toimintaterapiaa ostopalveluna harkinnanvaraisena lääkinnällisenä kuntoutuksena osana yksilöllistä, kokonaisvaltaista kuntoutussuunnitelmaa silloin, kun se ei voi toteutua Kelan vaativana lääkinnällisenä kuntoutuksena tai sillä täydennetään Kainuun soten omia palveluita. Hoitava lääkäri arvioi kuntoutujan ja moniammatillisen tiimin tuella toimintaterapian tarvetta tai toimintaterapeutti yksin tekee toimintaterapian tarpeen kartoituksen. Lääkärin/ toimintaterapeutin tekemässä suosituksessa/kuntoutussuunnitelmassa tulee näkyä arviointi toimintakyvyn haasteista ja yhdessä kuntoutujan ja perheen/lähiomaisten kanssa asetetuista tavoitteista.
Toimintaterapiamenetelmien valintaan vaikuttavat suosittelevan tahon asettamat tavoitteet, kuntoutussuunnitelma ja asiakkaan tarpeet.
Terapiajaksoon voi sisältyä verkostoyhteistyö- ja ohjauskertoja (1-2 käyntiä), jotka sisältyvät käyntikertoihin.
Toimintaterapia toteutetaan yksilöterapiana (läsnäoloterapiana). Terapiakäynnin pituus 45 min/60 min/90 min määräytyy yksilöllisesti asetetut tavoitteet ja asiakkaan toimintakyky huomioiden.  Suosituksessa määritellään myös se, toteutuuko palvelu koti-/päiväkoti-/koulu-/vastaanottokäyntinä samoin jakson tiiviys (säännöllinen/ohjauksellinen).  Jakson pituus perustuu myös siihen, mitä se olisi jos se tehtäisiin omana palveluna.
Toteutetusta terapiasta, tavoitteiden saavuttamisesta ja terapian vaikuttavuudesta tulee tehdä kirjallinen palaute heti kuntoutuksen loputtua. Palaute on toimitettava asiakkaalle, suosituksen tehneelle toimintaterapeutille sekä maksusitoumuksen hyväksyneelle kuntoutusylilääkärille.
Tarvetta voi olla lasten/nuorten ja aikuisten toimintaterapiapalveluiden ostolle kaikissa Kainuun kunnissa.
2023-01-01
2026-12-31
Ratsastusterapiapalvelut
4
Hankinnan kohteena on ratsastusterapiapalvelut 1.1.2023 alkaen.
Ratsastusterapia on koulutetun ratsastusterapeutin ja tehtäväänsä koulutetun hevosen yhdessä toteuttamaa kokonaisvaltaista kuntoutusta.  Ratsastusterapiassa kuntoutuja, hevonen ja ratsastusterapeutti yhdessä työskentelevät yksilöllisesti asetettujen tavoitteiden saavuttamiseksi.  Ratsastuksen ohella terapia voi sisältää myös hevosen hoitoon ja käsittelyyn liittyviä tehtäviä.
Ratsastusterapia kehittää monipuolisesti kaikkia motoriikan osa-alueita.  Sillä voi olla myös vuorovaikutuksellisia ja kasvatuksellisia tavoitteita.
Ratsastusterapeutilta edellytetään Ypäjän Hevosopiston ja Suomen Ratsastusterapeutit ry:n järjestämän kolmivuotisen koulutuksen suorittamista.
Tilaaja voi hankkia ratsastusterapiaa ostopalveluna harkinnanvaraisena lääkinnällisenä kuntoutuksena osana yksilöllistä, kokonaisvaltaista hoito- ja kuntoutussuunnitelmaa.  Hoitava lääkäri arvioi kuntoutujan ja tarvittaessa moniammatillisen tiimin tuella ratsastusterapian soveltuvuutta ja mahdollista hyötyä kuntoutujalle.  Lääkäri tekee suosituksen perusteluineen sairauskertomustekstiin ja lähettää sen KAKS:n kuntoutusyksikköön kuntoutusylilääkärille päätöksentekoa varten.  Yleensä maksusitoumus tehdään vain yhdelle 10-15 kerran ratsastusterapiajaksolle.  Joskus harvoin hyvin perustelluista syistä voidaan tehdä maksusitoumus vielä toisesta jaksosta.  Kuntoutuskerran pituus on 45-60-90 minuuttia.
2023-01-01
2026-12-31
Musiikkiterapiapalvelut
5
Hankinnan kohteena on musiikkiterapiapalvelut 1.1.2023 alkaen.
Musiikkiterapia on kuntoutus- ja hoitomuoto, jossa musiikin eri elementtejä (rytmi, harmonia, melodia, äänensävy, dynamiikka jne.) käytetään vuorovaikutuksen keskeisenä välineenä yksilöllisesti asetettujen tavoitteiden saavuttamiseksi.  Musiikkiterapia voi olla yksilö- tai ryhmäterapiaa.  Musiikkiterapiaa käytetään sekä kokonaishoidon osana muiden hoitomuotojen rinnalla että pääasiallisena hoitomuotona.  Musiikkiterapialla voidaan saavuttaa myönteisiä tuloksia sekä fyysisten että psyykkisten oireiden ja sairauksien hoidossa.
Musiikkiterapia soveltuu lapsille, nuorille, aikuisille ja vanhuksille.  Sitä käytetään psykiatriassa ja kehitysvammaisten kuntoutuksessa, kommunikaatiohäiriöissä, neurologisissa ongelmissa, kivun lievityksessä ym.
Musiikkiterapeutilta edellytetään musiikkiterapeutin ammatillisen koulutuksen suorittamista.
Tilaaja voi hankkia musiikkiterapiaa ostopalveluna harkinnanvaraisena lääkinnällisenä kuntoutuksena osana yksilöllistä, kokonaisvaltaista hoito- ja kuntoutussuunnitelmaa.  Hoitava lääkäri arvioi kuntoutujan ja tarvittaessa moniammatillisen tiimin tuella musiikkiterapian soveltuvuutta ja mahdollista hyötyä kuntoutujalle.  Lääkäri tekee suosituksen perusteluineen sairauskertomustekstiin ja lähettää sen KAKS:n kuntoutusyksikköön kuntoutusylilääkärille päätöksentekoa varten.  Yleensä maksusitoumus tehdään vain yhdelle 10-15 kerran musiikkiterapiajaksolle.  Joskus harvoin hyvin perustelluista syistä voidaan tehdä maksusitoumus vielä toisesta jaksosta. Kuntoutuskerran pituus on 45-60-90 minuuttia.
2023-01-01
2026-12-31
Puheterapiapalvelut
6
Hankinnan kohteena on puheterapiapalvelut 1.1.2023 alkaen.
Puheterapeutti on laillistettu terveydenhuollon ammattihenkilö, jolla on Valviran myöntämä oikeus harjoittaa ammattia laillistettuna ammattihenkilönä.
Puheterapia on lääkinnällistä kuntoutusta, jonka tavoitteena on parantaa asiakkaan toiminta- ja kommunikaatiokykyä jokapäiväisessä elämässä. Puheterapeutti ohjaa asiakkaiden lähipiiriä toimimaan arjen tilanteissa siten, että asiakkaan vahvuudet saadaan käyttöön ja ongelmien vaikutus toimintakykyyn on mahdollisimman pieni. Puheterapiassa vaikutetaan perusvalmiuksiin, jotka ovat kielellisen ja ei-kielellisen kommunikaation ja vuorovaikutuksen edellytyksiä.  Asiakkaan lähiympäristön ohjaaminen on tärkeä osa kuntoutusta. Puheterapiaan kuuluu oleellisena osana myös itsenäisesti tehtävät harjoitukset
Tilaaja voi hankkia puheterapiaa ostopalveluna harkinnanvaraisena lääkinnällisenä kuntoutuksena osana yksilöllistä hoito- ja kuntoutussuunnitelmaa silloin, kun se ei voi toteutua Kelan vaativana lääkinnällisenä kuntoutuksena tai sillä täydennetään Kainuun soten omia palveluita. Hoitava lääkäri arvioi kuntoutujan ja moniammatillisen tiimin tuella puheterapian tarvetta tai puheterapeutti yksin tekee puheterapian tarpeen kartoituksen. Lääkärin/ puheterapeutin tekemässä suosituksessa/kuntoutussuunnitelmassa tulee näkyä arviointi kielellisten taitojen haasteista ja yhdessä kuntoutujan ja perheen/lähiomaisten kanssa asetetuista tavoitteista.
Puheterapiamenetelmien valintaan vaikuttavat suosittelevan tahon asettamat tavoitteet, kuntoutussuunnitelma ja asiakkaan tarpeet. Terapiajaksoon voi sisältyä verkostoyhteistyö- ja ohjauskertoja (1-2 käyntiä), jotka sisältyvät käyntikertoihin.
Puheterapia toteutetaan yksilöterapiana (läsnäoloterapiana, etäterapiana tai ns. hybridimallina) tilaajan suosituksen mukaisesti. Terapiakäynnin pituus 45 min/60 min määräytyy yksilöllisesti asetetut tavoitteet ja asiakkaan toimintakyky huomioiden. Suosituksessa määritellään myös se, toteutuuko palvelu koti-/päiväkoti-/koulu-/vastaanottokäyntinä samoin jakson tiiviys (säännöllinen/ohjauksellinen).
Etäpuheterapia on puheterapeutin toteuttamaa tavoitteellista puheterapiaa, joka tapahtuu videoyhteyden avulla, tarvittaessa avustajan tukemana.
Palveluntuottaja voi jättää tarjouksen etäpuheterapiasta vain, mikäli se jättää tarjouksen lähipalveluna tuotettavasta puheterapiasta.
Puheterapiaprosessi muodostuu samankaltaiseksi kuin lähiterapioissa tietokonetta tai tablettia hyödyntäen. Käytettävien puheterapiamenetelmien tulee soveltua etäkuntoutukseen ja sovellusten / digitaalisten menetelmien on oltava helppokäyttöisiä ja toimintavarmoja. Teknistä tukea tulee olla tarjolla (myös) asiakkaalle palveluntuottajan toimesta. On myös huolehdittava, että kuntoutujan lähihenkilö (eAvustaja) on paikalla ja osallistuu kuntoutuksen toteuttamiseen.
Toteutetusta terapiasta, tavoitteiden saavuttamisesta ja terapian vaikuttavuudesta tulee tehdä kirjallinen palaute heti kuntoutuksen loputtua. Palaute on toimitettava asiakkaalle, suosituksen tehneelle puheterapeutille sekä maksusitoumuksen hyväksyneelle kuntoutusylilääkärille.
Tarvetta voi olla lasten, nuorten ja aikuisten puheterapiapalveluiden ostolle kaikissa Kainuun kunnissa.
2023-01-01
2026-12-31
Jalkojenhoitopalvelut
7
Hankinnan kohteena ovat jalkojenhoitopalvelut 1.1.2023 alkaen. Jalkojenhoitopalvelut ovat joko jalkahoitoa tai jalkaterapiaa. Osatarjoukset osa-alueen sisällä ovat sallittuja.
JALKAHOITO
Jalkahoito on koulutetun jalkahoitajan antamaa jalkojen hoitoa. Jalkahoitajalta vaaditaan jalkojenhoidon ammattitutkinto. Jalkahoitoa voi antaa myös jalkaterapeutti (jalkaterapian amk-tutkinto).
Perusjalkahoito sisältää  jalkojen tarkastuksen, kylvetyksen, kovettumien ja känsien poiston, syylien madalluksen, kynsien leikkaamisen ja ohennuksen, jalkojen rasvauksen ja hieronnan sekä jalkojen itsehoidon ohjauksen.  Palveluntuottajalla tulee olla mahdollisuus viedä palvelu asiakkaan kotiin/hoitolaitokseen.
Tilaaja  voi hankkia ostopalveluna pitkäaikaissairaille (esim. diabetes, reuma, ASO-tauti) asiakkailleen jalkahoitoa. Jalkahoitolähetteen tulee perustua lääkärin tekemään diagnoosiin, jalkastatukseen ja arvioon jalkahoidon tarpeesta. Lähetteessä määritellään minkälaista jalkahoitoa tarvitaan ja kuinka monta kertaa vuodessa. Yleensä lähete tehdään 1-4 hoitokerralle vuodessa.
Tarjoukset pyydetään 60 minuutin hoitokerroista.Tilaaja ilmoittaa hinnan 30 minuutin, 45 minuutin sekä 60 minuuttia ylittäville hoitoajoille (ks. Hinta ja kaupalliset ehdot -kappale).  Kotona tapahtuvan jalkahoidon kotikäyntilisän maksaa asiakas itse palveluntuottajalle.  Palveluntuottaja toimittaa lähettävälle yksikölle palautteen annetusta hoidosta. Palautteen tulee sisältää palveluntuottajan arvio jalkojen tilanteesta, kuvaus annetusta hoidosta, kuvaus annetusta itsehoidon ohjauksesta sekä arvio mahdollisen jatkohoidon tarpeesta.
JALKATERAPIA
Jalkaterapia on koulutetun jalkaterapeutin antamaa jalkojen terveydenhoitoa. Jalkaterapeutilta vaaditaan jalkaterapian ammattikorkeakoulututkinto (Valviran rekisteröinti).
Jalkaterapia sisältää hoitavaa eli kliinistä ja ennaltaehkäisevää jalkaterapiaa. Jalkaterapeutti arvioi asiakkaan toimintakykyä, analysoi kävelyä ja juoksua sekä tutkii lihaksia ja niveltoimintoja. Lisäksi jalkaterapeutti hoitaa mekaanisen ongelman tai infektion aiheuttamia vaivoja ja pyrkii selvittämään syyn ja ohjaamaan ennaltaehkäisevissä toimenpiteissä. Tutkimusten ja hoitojen jälkeen jalkaterapeutti antaa tarvittavat ohjeet omahoidolle ja jalkajumpalle. Jalkaterapiaan voi sisältyä myös jalkaterän apuvälineterapiaa. Palveluntuottajalla tulee olla mahdollisuus viedä palvelu asiakkaan kotiin/hoitolaitokseen.
Kainuun sote voi hankkia ostopalveluna pitkäaikaissairaille (esim. diabetes, reuma, ASO-tauti) asiakkailleen jalkaterapiaa. Jalkaterapialähetteen tulee perustua lääkärin tekemään diagnoosiin, jalkastatukseen ja arvioon jalkaterapian tarpeesta. Lähetteessä määritellään minkälaista jalkaterapiaa tarvitaan ja kuinka monta kertaa vuodessa. Yleensä lähete tehdään 1-4 terapiakerralle vuodessa. Jalkaterapian maksaa lähettävä yksikkö.
Tarjoukset pyydetään 60 minuutin hoitokerroista. Tilaaja ilmoittaa hinnan 30 minuutin, 45 minuutin sekä 60 minuuttia ylittäville hoitoajoille (ks. Hinta ja kaupalliset ehdot -kappale). Kotona tapahtuvan jalkaterapian kotikäyntilisän maksaa asiakas itse palveluntuottajalle.
Palveluntuottaja toimittaa lähettävälle yksikölle palautteen annetusta hoidosta. Palautteen tulee sisältää jalkaterapeutin arvio jalkojen tilanteesta, kuvaus annetusta terapiasta ja mahdollisesti valmistetuista apuvälineistä, kuvaus annetusta itsehoidon ohjauksesta sekä arvio mahdollisen jatkohoidon tarpeesta.
2023-01-01
2026-12-31
Muu lääkinnällisen kuntoutuksen palvelu
8
Hankintayksikkö voi perustaa tämän osa-alueen myöhemmin hankintajärjestelmän voimassaoloaikana.
Tähän osa-alueeseen ei voi vielä jättää osallistumishakemuksia.
2023-01-01
Muu lääkinnällisen kuntoutuksen palvelu
9
Hankintayksikkö voi perustaa tämän osa-alueen hankintajärjestelmän voimassaoloaikana.
Tähän osa-alueeseen ei voi vielä jättää osallistumishakemuksia.
2023-01-01
Hankinnan kohteena on liitteen E mukainen sosiaali- ja terveyspalveluhankinta. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita. Hankinta toteutetaan sosiaali- ja terveyspalveluiden dynaamisella hankintajärjestelmällä. Tässä hankinnassa dynaamisella hankintajärjestelmällä tarkoitetaan tilaajan suunnittelemaan periaatteiden mukaista menettelyä hankinnan kohteena olevien palveluiden hankkimiseen.
2026-12-31
00:00
Markkinaoikeus
Radanrakentajantie 5
Helsinki
00520
+358 295643300
markkinaoikeus@oikeus.fi
http://www.oikeus.fi/markkinaoikeus
2022-09-08